Szőrös Zoltán életrajza

Szőrös Zoltán vagyok, 41 éves, nős, három gyermek apja. Katolikusként ha nem is vagyok eléggé hitbuzgó, de a helyi Mária-út rendszeres karbantartásának feladatát magamnak érzem.
Szüleim egyszerű munkások voltak, családom tősgyökeres lajosmizsei, jászberényi redemptus jász család leszármazottai. Édesanyám nyugdíjas, édesapám bő évtizede örökre megpihent.

Középiskolában kereskedőnek tanultam, majd kereskedelmi technikum és kereskedelmi menedzser felsőfokú képesítés után a kecskeméti GAMF-on diplomáztam mérnök menedzserként, először marketing szakirányon, majd másoddiplomásként projektmenedzser és logisztikai menedzser szakirányon.
Jelenleg is Lajosmizsén élek családommal. Főállású őstermelőként bő 20 hektáron erdőgazdálkodok, fenyőtobozt gyűjtünk. Mindemellett magántanárként matematikát tanítok.

Három éve, a rendszer indulása óta területvédelmi tartalékos tiszt vagyok. Büszkén szolgálom a Hazám!

Szabadidőmben társadalmi munkában a [kalasnyikov.hu](http://kalasnyikov.hu) és a [bren2.hu](http://bren2.hu) haditechnikai portálokat szerkesztem, előbbivel nemzetközi elismertségre tettem szert szakmai körökben. Mindemellett elkötelezett lokálpatriótaként több mint 10 éve szerkesztem a [jaszlajosmizse.hu](http://jaszlajosmizse.hu) helyi hírportált, és a Lajosmizsei Helytörténeti és Kulturális Egyesület elnökségének is tagja vagyok.
A Jászok Egyesületének bő évtizede vagyok tagja, és a kezdetektől igyekeztek aktív tagja lenni. A szervezet megfiatalításának, a fiatalok megszólításának rendíthetetlen híve vagyok. Ennek jegyében az Egyesület youtube csatornáját szerkesztem.